Teemana Jumalan rajaton ja antelias rakkaus
Ilta alkaa klo 18 Seinäjoen srk:n tarjoamilla kahveilla. Aiheesta Jumalan rajaton ja antelias rakkaus-mihin se meitä kutsuu opettaa raamattuopettaja ja rovasti Ulla Saunaluoma Klo 18.30. Lauletaan Viisikielisestä, kolehti Kansan Raamattuseuralle, esirukouspalvelua. Ilta päättyy klo 20.
Yhdessä sanoin ja sävelin -hengellinen ilta
SPR:n Seinäjoen osasto ja Seinäjoen kaupunginkirjasto
SPR:n Seinäjoen osaston kielikahvilan ja Lapuan kielikahvilan tapaaminen. Suunnattu maahanmuuttajille. Tilaisuus verkostoitua ja tutustua. Keskustelua myös Suomen työelämästä ja sen käytännöistä. Kirjaston kävijät ja muu yleisö ovat myös tervetulleita! Yhteistyössä SPR:n Seinäjoen osasto ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Kahden kielikahvilan tapaaminen Seinäjoen pääkirjastossa
37,50€ sis. pm lippu.fi, ovelta 40€, mikäli jäljellä
Lisäkeikka! Suvi Teräsniskan akustinen konsertti
LISÄKEIKKA! Suvi Teräsniska La 25.10. Kalevan navetta, Seinäjoki 37,50€ sis. pm lippu.fi Ovelta 40€ Showtime klo 20.30, ovet auki klo 19.45 Numeroimattomat istumapaikat Suvi Teräsniska lähtee syksyllä 2025 omalle kattavalle akustiselle kiertueelleen. Upeista tulkinnoistaan tunnetun Suvi Teräsniskan intiimillä syyskiertueella kuullaan keväällä 2024 julkaistun Seuraavassa elämässä -albumin kappaleita sekä artistin rakastetuimpia hittejä, kuten Hento kuiskaus, Täydellinen elämä ja Jos menet pois. Suvi Teräsniskan albumeita on myyty yhteensä puoli miljoonaa kappaletta ja lähes jokainen niistä on ylittänyt platinarajan. Yleisön rakastama Suvi Teräsniska on palkittu mm. Emma-gaalassa Vuoden iskelmäalbumista 2017, Iskelmä-Finlandialla 2016 sekä Kullervo Linnan säätiön palkinnolla 2013. Lisäksi Suvi on hurmannut suosituissa ohjelmissa kuten Vain elämää ja Elämäni biisi. Järj. Häjy Live Oy
Kahden taiteilijan yhteisnäyttely tarkastelee identiteetin, perinnön ja pakkosiirtolaisuuden vaikutuksia ja pulmallisuutta.
Seinäjoen taidehallissa avautuu Sarah Nakiiton ja Liisa-Irmelen Liwatan yhteisnäyttely Still I Rise syyskuussa 2025. Näyttely saa nimensä Maya Angeloun käänteentekevästä runokirjasta And Still I Rise (suom. Yhä nousen) (1978). Näyttelyn kuraattoreina toimivat taiteilijat Elham Rahmati ja Vidha Saumya. Näyttelyssä kaksi erilaista työskentelytapaa kietoutuvat toisiinsa Molemmat kuvataiteilijat käsittelevät selviytymistä ja kysymyksiä psyykkisestä sietokyvystä, esivanhempien muistin periytyvyydestä ja jatkuvasti muuttuvasta minuudesta. Taiteilijoiden teokset tutkivat selviytymistä ja siihen liittyvää poliittista sekä henkistä ympäristöä. Tässä ympäristössä uhmakas toivo, käsinkosketeltava materiaalisuus ja syvästi henkilökohtaiset myytit yhdistyvät toinen toisiinsa. Still I Rise -näyttelyssä taiteilijoiden työskentelytapansa risteävät muodostaen tilan, joka rohkaisee katsojaa mietiskelemään sekä vetää häntä kohti muutosta ja pehmeää kapinaa. Sarah Nakiito käsittelee hajaantuneessa yhteisössä elävän mustan naisen kokemuksia tekstiili- ja performanssitaiteen keinoin. Sinnikkyys, perimätieto ja kolonialismin aiheuttamat haavat ovat Nakiiton teosten keskeisiä aiheita. Sarah Nakiiton työskentelyyn vaikuttaa kokemus kahdesta eletystä todellisuudesta Ugandassa ja Ruotsissa. Hän tutkii Seinäjoen taidehallin näyttelyssä rinnakkaisia kulttuurisidonnaisia reaktioita kriisitilanteisiin. Nakiito rinnastaa toisiinsa maahanmuuttaja- ja pakolaisyhteisöille vaistomaisen yhteisöllisyyden ja länsimaissa usein vallalla olevaan yksilöllisyyden. Teosten keskeinen materiaali on puunkuoresta valmistettu ugandalainen tekstiili Olubogo. Näyttelyssä Nakiito kutoo Olubogon yhteen lehmuksen sisäkuoren kanssa. Tuloksena on tekstiili, joka samalla symboloi Nakiton omaa, kerrostunutta identiteettiä. Nakiiton teokset ovat vastarintaa. Hän ei ainoastaan kunnioita perinteitä vaan sisällyttää ne osaksi meidän ajassamme elävää tietotaitoa. Liisa-Irmelen Liwata käyttää keramiikkaa kankaanaan ja luo kerroksellisia pintoja, jotka kuvastavat kulttuurien ja kokemusten sekoittumista. Hänen tuntoaistiin vetoavat teoksensa herättävät kokemuksen kehosta elävänä karttana, jossa näkyy yhteys perimään ja asuinmaahan. Seinäjoen taidehallin näyttelyssä hän tarkastelee navan käsitettä niin ruumiillisena kuin merenkäyntiin liittyvänä käsitteenä. Napa on kompassin vertauskuva, joka kannustaa etsimään omaa kulttuurista identiteettiä, kehoa ja yhteenkuuluvuutta toisiin. Liwatan rakentama henkilökohtainen kartta muodostuu etsimisen symboleista kuten kompasseista, tähtikartoista ja taivaannavoista. Liwata kartoittaa näyttelyssä Suomen ja Kongon taivaankansia. Nämä rinnakkaiset kosmiset maisemat peilaavat hänen omaa kaksikulttuurista identiteettiään. ”Meistä on hienoa päästä kuratoimaan tämä näyttely, jossa Sarah Nakiiton ja Liisa-Irmelen Liwatan teoksia yhdistävät langat korostuvat. Niihin kuuluvat syvä yhteys kehoon, käsityöläisyyden ylistys ja kriittinen minuuden tutkiskelu suhteessa paikkaan ja historiaan. Näyttely kutsuu vierailijat pohtimaan identiteetin moninaisuutta ja yhteisten kertomusten tuomaa koossapitävää voimaa.” – Elham Rahmati ja Vidha Saumya. TAITEILIJAT Liisa-Irmelen Liwata on Helsingissä asuva suomalaiskongolainen kuvataiteilija. Teoksissaan hän käyttää kuvanveiston ja tekstin keinoja tarkastellessaan kehon, maan ja kielen yhteyksiä. Kahden eri kulttuurin risteyksessä kasvanut Liwata on kiinnostunut tutkimaan kohtaa, jossa olemisen muodot limittyvät. Hän työskentelee keramiikan parissa käyttäen maalauksellista tekniikkaa, jolloin kuvat syntyvät savipinnalle painamalla ja liu’uttamalla erivärisiä savia. Kerrokselliset, aaltoilevat muodot ovat yhdistelmä taidegrafiikkaa, kollaasityöskentelyä ja sormimaalausta. Liwata on valmistunut Kuvataideakatemiasta vuonna 2024. Hän on suorittanut kandidaatin tutkinnon Aalto-yliopiston Taiteiden ja suunnittelun korkeakoulussa vuonna 2019. Tutkintoon sisältyi myös opintoja Design Academy Eindhovenissa Alankomaissa. Hänen viimeisimpiin ryhmänäyttelyihinsä lukeutuvat Kuvataideakatemian maisterinäyttely Kuvan Kevät (2024), Perceive sea, dunes, mountains in move 198 CAL -galleriassa Lontoossa (2023) ja Solar Noon Taattisten tilalla (2023). Sarah Nakiito on Malmössä Ruotsissa asuva kuvataiteilija, joka työskentelee pääasiassa tekstiilien ja performanssin parissa. Hänen työskentelynsä on intuitiivista, empaattista ja useimmiten temaattista. Teoksissaan hän keskittyy ihmisyyteen ja ihmisten väliseen yhteistyöhön. Ennen uraansa taiteilijana Nakiito työskenteli 15 vuotta kriisitilanteessa elävien ihmisten parissa paikallisella, valtiollisella ja kansainvälisellä tasolla ja opiskeli kentällä Itä-Afrikan yhteisön päämajassa Arushassa, Tansaniassa ja Ruanda-tuomioistuimessa (oikeudellinen syyllisyys ja kotiuttaminen) sekä UNHCR:ssä Keniassa. Opinnoissaan hän keskittyi siirtolaisuuteen ja suoritti kandidaatin tutkinnon kansainvälisestä muuttoliikkeestä ja etnisistä suhteista Malmön yliopistossa vuonna 2008. Nakiiton taiteellinen työskentely liikkuu monien viittausten ja tiedonalojen kautta kohti sitä, miten musta naisen keho voi luovia ympäröivissä olosuhteissa. Hänen elämänsä ja teoksensa kertovat pakkosiirtolaisuuden, mustan identiteetin, feminismin, diasporan, queer-identiteetin ja kolonialismin jättämien haavojen tuomista kokemuksista. Kaikki tämä on läsnä hänen teoksissaan ja yhteistyöprojekteissaan, jotka etsivät ja kehittävät mahdollisuuksia dekolonisoidulle taiteelle. KURAATTORIT Elham Rahmati (s. 1989, Teheran) on Helsingissä asuva kuvataiteilija ja itsenäinen kuraattori. Hän on toinen NO NIIN -verkkolehden perustajista ja päätoimittajista. NO NIIN on kuukausittain ilmestyvä riippumaton julkaisu, jossa yhdistyvät taiteen, kriittisyyden ja rakkauden näkökulmat. Vuosina 2019 ja 2020 Rahmati toimi kuraattorina ja tuottajana helsinkiläisessä riippumattomassa elokuvakoulussa The Academy of Moving People & Images (AMPI). Tätä ennen hän työskenteli kuraattorina Third Space -taidegalleriassa. Rahmatilla on kuvataiteen maisterin tutkinto Accademia di Belle Arti di Firenze -taideakatemiasta ja toinen maisterin tutkinto visuaalisesta kulttuurista, kuratoinnista ja nykytaiteesta Aalto-yliopistosta. Vidha Saumya (s. 1984, Patna) on taiteilija ja runoilija. Teoksissaan hän puikkelehtii maanpakolaisuuden ja utopian mielikuvissa ja kyseenalaistaa estetiikan ja sosiaalis-poliittisten ekologioiden normeja. Saumya on toinen NO NIIN -verkkolehden perustajista ja päätoimittajista sekä Museum of Impossible Forms -kulttuurikeskuksen perustajajäsen.
Still I Rise -taidenäyttely Seinäjoen taidehallilla
Lasten elokuvanäytökset Nurmon kirjastossa
Nurmon kirjasto järjestää yhteistyössä nuopparin kanssa leffanäytöksiä lapsille ja nuorille. Syksyn leffapäivät ovat: tiistai 23.9. klo 14 tiistai 14.10. klo 14 tiistai 11.11. klo 14 tiistai 9.12. klo 14 Elokuvanäytökset pidetään Nurmo-salissa kirjaston toisessa kerroksessa. Seuraavan näytettävän elokuvan voit tarkistaa Nurmon kirjaston instagramista. Elokuvanäytökset ovat ilmaisia ja kaikille avoimia. Omat leffaherkut mukaan!
Aikuisten elokuvaillat Nurmon kirjastossa
Aikuisten elokuvaillat pidetään Nurmo-salissa ja näytökset alkavat aina klo 18.00. Ke 15.10. Mamma Mia! (2008) 1 h 44 min, sallittu, musikaali Pääosissa: Meryl Streep, Pierce Brosnan, Amanda Seyfried Ohjaus: Phyllida Lloyd Ke 12.11. The Dead Don't Hurt (2023) 2 h 04 min, K-16, amerikkalainen lännenelokuva Pääosissa: Vicky Krieps, Viggo Mortensen Ohjaus: Viggo Mortensen Ke 10.12. A Man Called Otto (2022) 2 h 01 min, K-12, draamaelokuva Pääosissa: Tom Hanks, Mariana Treviño, Manuel Garcia-Rulfo Ohjaus Mark Forster Näytökset ovat ilmaisia ja kaikille avoimia. Tervetuloa!
Monitaiteista kulttuuritarjontaa, elämyksiä ja ilmiöitä!
Huhuu! Ilmiöiden yö kutsuu sinut monipuolisen kulttuurisisällön pariin! Seinäjoen uusi kaupunkitapahtuma tarjoaa kaupunkilaisille mahdollisuuden kokea monitaiteista kulttuuritarjontaa yhden illan aikana. Ilmiöiden yötä vietetään 5.9.2025 klo 18-22 ympäri kaupunkia. Kalevan Navetan Ilmiöiden yön ohjelmassa mm. Klo 11-22 Vapaa pääsy Seinäjoen taidehalliin Klo 11-21 Taito Shopin Kässäperjantai Klo 17-19 Luonnon lahjoittamaa - yhteisöllinen installaatio Klo 17-19 Non-stop kivien maalaustyöpaja. Materiaalimaksu 5 €. Klo 18–22 Avoimet näyttelyavajaiset: Sarah Nakiito & Liisa-Irmelen Liwata: Still I Rise Klo 18-18.30 Näyttelyavajaisten taiteilijahaastattelut Klo 18.30–19 ja 20–20.30 Samigon sambapaja – soittoa suurella sydämellä Klo 19-19.45 SKOR-klubi: Sing-a-long ABBA-music Klo 19–21 Työpaja: Tähtikuvioprojektori Kaikkeen ohelmaan on vapaa pääsy! Ilmiöiden Yössä on lisäksi paljon muuta ohjelmaa. Katso tarkemmat tiedot ja aikataulu osoitteesta: www.taideseinajoki.fi/ilmioidenyo Tapahtumaa ja ohjelmaa järjestävät Seinäjoen kulttuuri- ja taideverkoston toimijat sekä alueen yritykset ympäri kaupunkia.
Seinäjoen kaupunki Uimahalli-Urheilutalo
Aikuisten ja lasten yhteinen palloiluvuoro.
Urheilutalon palloiluhallissa mahdollisuus pelailla yhdessä lasten kanssa eri lajeja mm. sulkapalloa, koripalloa ja salibandya. Ota mukaan omat pelivälineet, lainavälineitä rajoitetusti. Vuoro suunnattu lapsille aikuisten kanssa ja lapset ovat aikuisten vastuulla. Maksuton, ei ohjausta.
{"fi":"Lisätietoja ja ohjelma tapahtumasivulla: https://projektit.seamk.fi/event/automatisoi_yrityksesi_arki/","sv":"","en":""}
Käytännönläheinen työpaja ruokaketjun mikro- ja pk-yrityksille
Tervetuloa mukaan käytännönläheiseen työpajaan, jossa kuulet konkreettisia esimerkkejä siitä, miten ruokaketjun yritykset ovat hyödyntäneet digisovelluksia toimintansa tehostamiseen. Mukaan voit tulla joko paikan päälle tai etänä. Aika: Torstai 4.9.2025 klo 12.00–14.00 Paikka: SEAMK Frami F, 7. kerros + Teams Kenelle: Ruokaketjun mikro- ja pk-yrityksille Tapahtuma on osa Seinäjoen Ammattikorkeakoulun Kestävä digitaalinen kaksoissiirtymä ja Ilmastokestävä elintarvikeketju -hankkeiden toimenpiteitä. Hankkeet ovat Euroopan unionin osarahoittamia.
Automatisoi yrityksesi arki – työpaja pk-yrityksille
WhatsApp Image 2025-08-25 at 10.17.40.jpeg
Kolme elämää seuraa Villeä ja Satua kolmen vuosikymmenen halki
Mitä tarkoittaa lähteä jostakin? Mitä tarkoittaa jäädä? Entä palata takaisin? Kolme elämää seuraa Villeä ja Satua kolmen vuosikymmenen halki, 19-vuotiaista teineistä Seinäjoella aina 49-vuotiaiksi saakka. Mikä kaikki muuttuu puolessa vuosisadassa? Mikä pysyy ennallaan? Ohjaus ja tuotanto: Chong Gua Khee Teksti: Peppi Toivola Esiintyjät: Nana Saijets ja Nikita Pimenov Muusikot: Stephanie Kobori ja Sabina Aftyka Tilaisuus pidetään Kalevan Navetan Kammiossa klo 17 (ovet 16.45). Kesto 30min + keskustelutilaisuus. Vapaa pääsy. Tervetuloa! Esitysluonnos on tehty osana Taideyliopiston Seinäjoen yksikön opiskelijaresidenssiä. Yhteistyössä Kuorasjärven Kartano.
Taitokeskus mukana Seinäjoen kaupungin Ilmiöiden yö -tapahtumassa.
Monitaiteista kulttuuritarjontaa, elämyksiä ja ilmiöitä! Seinäjoen uusi kaupunkitapahtuma Ilmiöiden Yö tarjoaa mahdollisuuden kokea monitaiteista kulttuuritarjontaa yhden illan aikana. Ilmiöiden yötä vietetään 5.9.2025 ympäri kaupunkia. Seinäjoen taitokeskuksessa järjestetään kivienmaalaus työpaja osana Ilmiöiden yötä. Työpaja toimii non-stop klo 17-19, pajassa materiaalimaksu 5 €. Voit halutessasi tuoda mukana oman kiven.
Näyttely on koottu Seinäjoen kuvataiteilijat ry:n jäsenten viime vuosina tekemistä teoksista ja on monipuolinen kattaus erilaisia tekniikoita ja tyylejä. Näyttelyn nimi "Ennen pimeää"- viittaa syksyiseen ajankohtaan ja myös siihen, kuinka tärkeää valo on taiteessa, sen tekemisessä ja esittelyssä. Lisäksi näyttely ja yhdistys osallistuvat Seinäjoen Ilmiöiden yö-tapahtumaan 5.9.klo. 18.00-22.00. Näyttelyn avajaiset ovat perjantaina 29.8. kl0. 18.00-20.00 ja se on nähtävissä 21.9. saakka.
Seinäjoen kuvataiteilijat ry. "Ennen pimeää"